b'\n_START_ARTICLE_\nWikang pasenyas ng mga Pilipino\n_START_SECTION_\nIka-16 at ika-17 dantaon\n_START_PARAGRAPH_\nNoong panahon ng mga Kastila sa Pilipinas, isa mga gumamit ng mga senyas sa pagtuturo ng katekismo at sa pagsasagawa ng pagbibinyag sa mga bingi si Padre Ramon Prat (kilala rin bilang Raymundo del Prado o Ram\xc3\xb3n del Prado), isang Kastilang nagsasalita ng Katalan at dumating sa Dulac, Leyte noong mga huling panahon ng mga dekada ng 1950.  Isa rin sa mga pinaniniwalaang gumamit ng mga hudyat-kamay si Juan Giraldo, isang lalaking mula sa Pransiya na dumating sa Dulac, Leyte noong 1595.\n_START_SECTION_\nImpluho ng mga Amerikano\n_START_PARAGRAPH_\nSinasabing malaki ang impluwensiya ng mga senyas pangkamay na nagmula sa Estados Unidos sa wika ng pagsesenyas na ginagamit ng mga bingi sa Pilipinas.  Itinatag ang Paaralan para sa mga Bingi sa Maynila (Manila School for the Deaf) \xe2\x80\x93 na kilala sa ngayon bilang Philippine School for the Deaf (Paaralan para sa mga Bingi sa Pilipinas) noong 1907.  Itinatag ang paaralang ito ni Delight Rice, isang gurong Amerikano.  Pinamahalaan ito ng mga prinsipal na mga Amerikano hanggang sa mga dekada ng 1940.  Malaking impluwensiya din sa pamamaraan ng pagbibigay ng edukasyon sa mga hindi nakakarinig ang paglalagak ng mga boluntaryo mula sa U.S. Peace Corps sa iba\xe2\x80\x99t ibang mga pook sa Pilipinas mula 1974 hanggang 1989.  Kabilang rin sa mga impluwensiya mula sa Estados Unidos ang mga samahang pampananampalataya, mga tagapagturo at mga lathalain at panooring ginagamitan ng mga kumpas-kamay batay sa American Sign Language.\n_START_SECTION_\nMga pinagmulang katutubo sa Pilipinas\n_START_PARAGRAPH_\nNoong mga unang panahon ng mga dekada ng 1990, naging pinakapangunahing sa mga impluhong lokal at mga pananaliksik si Liza Martinez, isang nakaririnig na Pilipinang maalam sa wika ng pagsesenyas at dating miyembrong guro sa Pamantasang Gallaudet, isang unibersidad para sa mga bingi.  Si Martinez ang kasalukuyang tagapamahala ng Philippine Deaf Resource Center.  Isa siya sa mga nagpanimula ng mga pagaaral hinggil sa paggamit ng senyas sa Pilipinas, sa pagpapalimbag ng mga lathalain at paglulunsad ng mga proyekto hinggil dito.'